# พรสวรรค์ ป.ประมุข
พรสวรรค์ ป.ประมุข มีชื่อจริงว่า สมพร สีทา เกิดวันที่ 10 มีนาคม พ.ศ. 2521 ที่ตำบลโคกสูง อำเภอตาพระยา จังหวัดปราจีนบุรี (ปัจจุบัน คือ อำเภอโคกสูง จังหวัดสระแก้ว)  เป็นนักมวยสากลชาวไทยที่มีโอกาสชิงแชมป์โลกทั้งหมดถึง 6 ครั้ง โดยประสบความสำเร็จเพียงครั้งเดียวในการชิงแชมป์โลกครั้งที่ 5
 ประวัติ 
พรสวรรค์ ได้รับฉายาว่า "คนเหล็ก" หรือ "คนเหล็ก 2000" พรสวรรค์ชกมวยไทยมาก่อน และหันมาชกมวยสากลในภายหลัง โดยขึ้นชกมวยสากลครั้งแรกเมื่อ 20 กันยายน พ.ศ. 2544 ชนะน็อค วิกเตอร์ รันทูแรมบี ยก 1 จากนั้น ก็ได้ครองแชมป์ PABA รุ่นมินิมัมเวทในการขึ้นชกครั้งที่ 2 เท่านั้น ป้องกันตำแหน่งได้ 7 ครั้ง ก่อนจะสละตำแหน่งไป ใน พ.ศ. 2547 จน พ.ศ. 2548 พรสวรรค์กลับมาชิงแชมป์ PABA ในรุ่นเดิมอีกครั้งและได้แชมป์มาครอง ป้องกันตำแหน่งได้ 8 ครั้ง ก็ได้ไปชิงแชมป์โลกของ WBO รุ่นมินิฟลายเวท ที่ว่างเมื่อ พ.ศ. 2550 แต่เป็นฝ่ายแพ้คะแนน ดอนนี เนียเตส ไม่ได้แชมป์

หลังจากชิงแชมป์โลกไม่สำเร็จ พรสวรรค์ไม่ได้รับการสนับสนุนแบบเดิม ประกอบกับค่ายป.ประมุขเลิกสร้างสรรค์นักมวยสากล แต่พรสวรรค์ก็ยังชกมวยสากลต่อ เขาได้ชิงแชมป์โลกอีก 3 ครั้งระหว่าง พ.ศ. 2551 - 2553 โดยเดินทางไปชิงแชมป์โลกที่เม็กซิโก และชิงแชมป์โลกกับโอเล่ห์ดง กระทิงแดงยิม แชมป์โลกชาวไทยด้วยกันเอง  จนกระทั่งในปลายเดือนกรกฎาคม พ.ศ. 2554 ได้มีโอกาสชิงแชมป์โลกอีกครั้งของสมาคมมวยโลก(WBA) ในรุ่นมินิมัมเวท กับ มูฮัมมัด รัคมัน นักมวยชาวอินโดนีเซียที่ได้แชมป์โลกไปจาก ขวัญไทย ศิษย์หมอเส็ง ถึงกรุงจาการ์ตา  ปรากฏว่า พรสวรรค์เป็นฝ่ายเอาชนะคะแนนไปได้เป็นแบบไม่เอกฉันท์ ด้วยคะแนน 114-114,115-113, 115-114 ซึ่งการชกในครั้งนี้ไม่ได้มีการถ่ายทอดสดกลับมายังประเทศไทย

ต่อมา ในวันที่ 24 ตุลาคม พ.ศ. 2554 พรสวรรค์ได้พบกับ อากิระ ยาเองาชิ ซึ่งเป็นนักมวยชาวญี่ปุ่น ที่กรุงโตเกียว จากการแข่งขันในครั้งนี้ พรสวรรค์เป็นฝ่ายแพ้ ทีเคโอ ในยกที่สิบ เสียแชมป์โลกไปอย่างรวดเร็ว

หลังจากเสียแชมป์โลกไปแล้ว ได้ชกไต่อันดับใหม่เรื่อยๆ จนได้ชิงแชมป์โลกรุ่นเดิมที่ว่างเมื่อ 31 ธันวาคม พ.ศ. 2555 แต่เป็นฝ่ายแพ้คะแนน เรียว มิยาซากิ จากนั้น พรสวรรค์เลื่อนขึ้นมาชกในรุ่นไลท์ฟลายเวท และได้ครองแชมป์ PABA รุ่นนี้ใน พ.ศ. 2556 แต่พอป้องกันตำแหน่งครั้งแรก ก็แพ้คะแนน เรย์ โลเรโต เสียแชมป์ PABA ไป พรสวรรค์จึงแขวนนวมไปแต่ครั้งนั้น

ในช่วงเดือนเมษายน พ.ศ. 2558 มีกระแสข่าวว่าพรสวรรค์อาจขึ้นชกอีกครั้งในแบบมวยไทยกับ หลักหาย ศ.พณาเจ็อเพ็ชร นักมวยไทยชื่อดังเจ้าของฉายา "มนุษย์ต่างดาว"  โดยคาดว่าจะชกกันที่สนามมวยเวทีลุมพินี แต่ต่อมามีการประกาศว่ามวยคู่นี้จะชกกันที่ จังหวัดฉะเชิงเทรา "พรสวรรค์-หลักหาย" เคลียร์วันชก,

 เกียรติประวัติ 
 แชมป์ PABA รุ่นมินิมัมเวท (2544 - 2550)
 ชิง 28 พฤศจิกายน 2544 ชนะน็อค ยก 3 จูฮารุม สิลาบัน  ที่ จังหวัดสระแก้ว
 ป้องกันแชมป์ครั้งที่ 1, 11 เมษายน 2545 ชนะน็อค ยก 5 ซอนนี่ โบโค  ที่ ปอยเปต กัมพูชา
 ป้องกันแชมป์ครั้งที่ 2, 1 สิงหาคม 2545 ชนะน็อค ยก 1 นิกโก้ โธมัส (อินโดนีเซีย) ที่ จังหวัดสมุทรปราการ
 ป้องกันแชมป์ครั้งที่ 3, 27 กันยายน 2545 ชนะน็อค ยก 6 ฟาบิโอ มาร์ฟา (ฟิลิปปินส์) ที่ จังหวัดอุตรดิตถ์
 ป้องกันแชมป์ครั้งที่ 4, 24 กุมภาพันธ์ 2546 ชนะน็อค ยก 5 โกลเด้นคิง ทีลอคิวโล (ฟิลิปปินส์) ที่ จังหวัดฉะเชิงเทรา
 ป้องกันแชมป์ครั้งที่ 5, 23 พฤษภาคม 2546 ชนะน็อค ยก 4 มาร์ติน มาแลนกู  ที่ เวทีมวยสยามอ้อมน้อย
 ป้องกันแชมป์ครั้งที่ 6, 17 ตุลาคม 2546 ชนะคะแนน เวนเดล คอร์จูเลส (ฟิลิปปินส์) ที่ จังหวัดนครปฐม
 ป้องกันแชมป์ครั้งที่ 7, 8 ธันวาคม 2546 ชนะน็อค ยก 5 อีวาน เคย์ (อินโดนีเซีย) ที่ จังหวัดฉะเชิงเทรา
 ป้องกันแชมป์ครั้งที่ 8, 17 พ.ค. 2548 ชนะคะแนน นีโน ซูอีโล (ฟิลิปปินส์) ที่ จังหวัดศรีสะเกษ
 ป้องกันแชมป์ครั้งที่ 9, 13 ตุลาคม 2548 ชนะคะแนน คาร์โล บีซาเรส (ฟิลิปปินส์) ที่ ตลาดธนบุรี สนามหลวง 2
 ป้องกันแชมป์ครั้งที่ 10, 6 กุมภาพันธ์ 2549 ชนะน็อค ยก 11 โยฮัน วาห์ยูดี้ (อินโดนีเซีย) ที่ มีนบุรี
 ป้องกันแชมป์ครั้งที่ 11, 29 มีนาคม 2549 ชนะน็อค ซอนนี่ บอย จาโร (ฟิลิปปินส์) ที่ จังหวัดสระแก้ว
 ป้องกันแชมป์ครั้งที่ 12, 22 สิงหาคม 2549 ชนะคะแนน จูน อาร์ลอส (ฟิลิปปินส์) ที่ จ.สุรินทร์
 ป้องกันแชมป์ครั้งที่ 13, 28 พฤศจิกายน 2549 ชนะน็อค ยก 5 ทอมมี่ เทอราโด้ (ฟิลิปปินส์) ที่ มีนบุรี
 ป้องกันแชมป์ครั้งที่ 14, 20 เมษายน 2550 ชนะน็อค ยก 8 เฮรี่ อามอล (อินโดนีเซีย) ที่ ตลาดปัฐวิกรณ์
 ป้องกันแชมป์ครั้งที่ 15, 28 พฤษภาคม 2550 ชนะน็อค ยก 10 แดนนี่ บอย (ฟิลิปปินส์) ที่ จังหวัดนครนายก
 ป้องกันแชมป์ครั้งที่ 16, 1 สิงหาคม 2550 ชนะคะแนน เบนจี้ โซล่า (ฟิลิปปินส์) ที่ ป.กุ้งเผา รัชดา
 สละแชมป์
 แชมป์ ABC รุ่นมินิมัมเวท (2551)
 ชิง 14 กุมภาพันธ์ 2551 ชนะน็อค ยก 5 ริชาร์ด การ์เซีย ที่ กทม.
 สละแชมป์
 แชมป์โลก WBA รุ่นมินิมัมเวท (2554)
 ชิง 30 กรกฎาคม 2554 ชนะคะแนน มูฮัมมัด รัคมัน (อินโดนีเซีย) ที่ เวทีมวย สตูดิโอ 5 อินโดนีเซียทีวี สถานีโทรทัศน์ SCTV จาการ์ตา
 เสียแชมป์, 24 ตุลาคม 2554 แพ้ทีเคโอ ยก 10 อากิระ ยาเองาชิ  ที่ โครากูเอ็งฮอล โตเกียวเทปการชกระหว่าง พรสวรรค์ กระทิงแดงยิม กับ อากิระ ยาเองาชิ เทปการชกระหว่าง พรสวรรค์ กระทิงแดงยิม กับ อากิระ ยาเองาชิ
แชมป์ PABA รุ่นไลท์ฟลายเวท (2556)
ชิง 18 มิถุนายน 2556 ชนะทีเคโอ (แตก) ยก 5 เจสัน โรโตนี่ (ฟิลิปปินส์) ที่ โรงเบียร์ฮอลแลนด์ พระราม 2
ป้องกันแชมป์ครั้งที่ 1, 23 สิงหาคม 2556 แพ้ทีเคโอ (แตก) ยก 10 เรย์ โลลีโต้ (ฟิลิปปินส์) ที่ สวนสยาม
 เคยชิงแชมป์ต่อไปนี้แต่ไม่สำเร็จ
 ชิงแชมป์โลก WBO รุ่นมินิฟลายเวท, 30 ก.ย.  2550 แพ้คะแนน ดอนนี เนียเตส (ฟิลิปปินส์) ที่ โรงแรมวอเตอร์ฟรอนท์ เซบู
 ชิงแชมป์โลก WBC รุ่นสตอร์วเวท, 27 พ.ย. 2551 แพ้คะแนน โอเล่ห์ดง ศักดิ์เสมอชัย ที่ จังหวัดพิษณุโลก
 ชิงแชมป์โลก WBC รุ่นไลท์ฟลายเวท, 5 เม.ย. 2552 แพ้ที.เค.โอ. ยก 4 เอ็ดการ์ โซซา  ที่ ซิวดัดบิกโตเรีย รัฐตาเมาลีปัส
 ชิงแชมป์โลก WBC รุ่นสตอร์วเวท, 3 ก.ย. 2553 เสมอ โอเล่ห์ดง ศักดิ์เสมอชัย ที่ จังหวัดอุทัยธานี
 ชิงแชมป์โลก WBA รุ่นมินิมัมเวท, 31 ธ.ค. 2555 แพ้คะแนน เรียว มิยาซากิ (ญี่ปุ่น) ที่ ศูนย์กีฬาในร่มจังหวัดโอซากะ โอซากะ

 ชื่ออื่น 
 พรสวรรค์ กระทิงแดงยิม